Diari Oficial de la Generalitat Valenciana


Sumari del DOGV 5417, del 29-12-2006 (2006/13584)

Notificació a Valenciana de Aparcamientos, SA, i altre de la resolució dictada en les actuacions del juí ordinari número 1.267/2005.
------------------------------------------------------------------------------------------------------------------------------------

### Dades del document

Número de DOGV
:   5417

Data del DOGV
:   29-12-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/13416


Organisme emissor
:   Jutjat de Primera Instància Número 3 de València

Tipus de document
:   Anunci

Notificació a Valenciana de Aparcamientos, SA, i altre de la resolució dictada en les actuacions del juí ordinari número 1.267/2005. [2006/Q13999]  
Procediment: assumpte civil 1.267/2005  
Jerónimo Toledano Iturbe, secretari del Jutjat de Primera Instància número 3 de València, fa saber:  
Que en este jutjat se seguix procediment de juí ordinari 1.267/2005, a instància d'Adela Aviñó Valls contra Valenciana de Aparcamientos, SA, i Desamparados Pardo Raga H.Y.  
En el juí a què es fa referència, amb data 16 de novembre de 2006, el magistrat jutge Pedro Luis Viguer Soler ha dictat la resolució el contingut dispositiu de la qual, literalment, diu així:  
«Decisió  
Estime la demanda formulada per la procuradora Elena Herrero Gil, en representació d'Adela Aviñó Valls contra Valenciana de Aparcamientos, SA (Vapasa, SA) i l'herència jacent de Desamparados Pardo Raga i, en conseqüència:  
a) Declare que la demandant Adela Aviñó Valls és propietària de la plaça d'aparcament situada a la dreta del tercer tram entrant a la planta cinquena o segona alta del carrer de circulació d'esta planta, d'uns nou metres noranta decímetres quadrats, que confronta: davant en línia de 2,18 metres amb el carrer; dreta entrant amb el segon tram del carrer esquerra aparcament següent, i al fons, amb el que té l'entrada pel primer tram del carrer circulació d'esta planta, inscrita al Registre de la Propietat número 7 de València, foli 210, tom 1497, llibre 207 de la secció 3a. A dels afores, finca número 19.757, inscripció 1a, que forma part de l'edifici destinat a garatge situat a València, amb entrada, en rampa, a la planta baixa o tercera de l'edifici i eixida, també en rampa, a través dels baixos de l'edifici del carrer de Xàtiva, número quatre.  
b) Declare que procedix la rectificació de la inscripció relativa a la finca anteriorment descrita de la qual és titular registral Valenciana de Aparcamientos, SA (Vapasa, SA) com a propietària, perquè concorde la situació registral amb la realitat extraregistral, que s'inscriga el domini a favor de la demandant una vegada transcorreguts els terminis a què fa referència el fonament de dret tercer de la present sentència.  
c) Condemne els demandats a sotmetre's a les declaracions anteriors i al pagament de les costes processals.  
Notifiqueu la present resolució a les parts, i feu-los saber que esta es pot recórrer en apel·lació davant l'Audiència Provincial de València. El recurs s'ha de preparar a través d'un escrit presentat en este jutjat en el termini de cinc dies hàbils comptadors des de l'endemà de la notificació, limitat a citar la resolució apel·lada, manifestant la voluntat de recórrer, amb expressió dels pronunciaments que s'impugnen.  
Esta és la meua sentència, que es portarà al llibre de les de la seua classe, i el secretari estendrà en les actuacions l'oportú testimoniatge, definitivament jutjant en primera instància, que pronuncie, mane i firme».  
I perquè valga de notificació en forma, amb prevenció dels recursos expressats en l'esmentada resolució a la part demandada que es troba en parador desconegut, Valenciana de Aparcamientos, SA, d'acord amb el que disposa l'article 164 de la Llei d'Enjudiciament Civil, s'expedix este edicte.  
València, 16 de novembre de 2006.. El secretari judicial: Jerónimo Toledano Iturbe.